Invitation til juleturs-mission
Kan I redde julen?
Julestjernen er forsvundet, og uden den bliver det svært for julemanden at finde vej. Kun modige spejdere kan løse mysteriet, finde stjernen og redde julen – tør I tage udfordringen op?
På juleturen skal I bruge samarbejde, balance, opfindsomhed, glæde, udholdenhed, snilde, hukommelse og kraft. Undervejs venter spændende opgaver, overraskelser og måske et lille drys jule-magi.
Find nissehuen frem, tag det gode humør med, og gør jer klar til et juleeventyr, I sent vil glemme!
Dato: lørdag den 28. november – søndag den 29. november 2026
Tidspunkt: lørdag kl.9.30 – søndag kl.10 høvdingebold turnering/kl.11 – tak for denne gang
Søndag vil vi gerne invitere alle forældre og søskende til traditionsrig Høvdingebold turnering kl.10 mens nogle forældre rydder op i hytten
Mødested: Polarhytten, Almager Bakke 22, Ganløse, 3660 Stenløse
Parkering må kun ske skråt mod huset, da vejen langs skrænten ikke må blokeres. Det er også muligt at parkere ved den hytte, ved siden af. Vi laver et p-skilt I kan følge.
[image: Sterntaler Fløjl papirstjerne, Ø 75 cm gul]Medbring: Varmt tøj til udendørs aktivitet, nisse hue, lagen og sovepose, tandbørste og tandpasta, indesko og en bamse eller et sjovt spil.
Pris: 150 kr (betales ved tilmelding på hjemmesiden) 
Tilmeldingsfrist: søndag den 22. november 


Vi håber, du vil være med til at tænde julens lys igen!


Hilsen

